Sum næmingur í BankNordik fært tú eina holla og nútímans útbúgving í einum altjóða arbeiðsumhvørvi við spennandi avbjóðingum. Vita meira? Vilt tú hava meira at vita, ert tú vælkomin at seta teg í samband við Báru Gásadal á bmg @ banknordik. fo ella við at ringja 330 569. Jann Benjaminsen um at vera næmingur í BankNordik "BankNordik er ein stór fyritøka og er eitt arbeiðspláss, allarflestu ynskja at gerast partur av. Fíggjarheimurin og bankalívið hugtekur meg, og tí ynskti eg at gerast partur av BankNordik-samtakinum og eisini at mennast sum persónur og nema mær hægri útbúgving. Tí søkti eg sum næmingur í BankNordik. Tað, sum er feitt við útbúgvingini er, at tú størsta partin av útbúgvingini arbeiðir, so tá ið tú kemur til undirvísingina, hevur tú ofta longu nomið eitt sindur við evnið og hevur tískil betur innlit í evninum. Útbúgvingin gevur tær nógvar møguleikar at byggja víðari á-bæði innanhýsis í bankanum og eisini til víðari lesnað. Tað besta við at vera næmingur í bankanum er, at tú hvønn dag fært ymsikar og avbjóðandi uppgávur og eisini sleppur runt á ymiskum deildum í bankanum, eitt nú á Vinnudeildina og Íløgudeildina. " Jann um útbúgving og starvsfelagar Útbúgvingin, sum bæði er praktisk og teoretisk, er býtt í tveir partar: ein praktiskan part og ein teoretiskan part. Endamálið við útbúgvingini er millum annað, at tú sjálvstøðugt skalt kunna ráðgeva viðskiftafólki og skilja fíggjarligar trupulleikar. Umframt ókeypis frukt og kaffi verður skipað fyri skeiðum, útferðum og veitslum. Samanhaldið millum‘ tey ungu’ her í bankanum er eisini gott. Vit hátíðarhalda ofta bæði 25, 40 og 50 ára starvsdagar, sum er eitt prógv fyri, hvussu væl starvsfólkini í samtakinum trívast. Barbara Danielsen um at vera næmingur í BankNordik "Mín áhugi fyri fíggjarheiminum, og hvussu hesin hongur saman, var orsøkin til, at eg valdi at søkja lærupláss í bankanum. Eg ynskti at vita meira um hesa vinnugreinina. Hesi tvey árini sum næmingur hava verið spennandi, mennandi og avbjóðandi. Tú lærir sum næmingur at taka sjálvstøðugar avgerðir, og tú møtir kundum í ymiskum støðum í lívinum. Tað er t. d. kundar, ið skulu keypa ella byggja hús og skulu taka støðu til, hvørja fígging tey ynskja. Eisini fært tú, sum næmingur í bankanum, eina breiða vitan um ymisk týdningarmikil evni so sum tryggingar, pensjón og íløgur. Størsti parturin av útbúgvingini gongur fyri seg á arbeiðsplássinum, og er undirvísing nakrar dagar um mánaðin. Tað, ið mær dámar væl við hesum leistinum, er, at tú longu ert á arbeiðsmarknaðinum og sleppur at royna teoriina í praksis hvønn dag. Sum næmingur koma vit runt á flestu deildum bankans, og tað, ið var serliga feitt var, at vit næmingar eisini komu til Danmarkar at vitja deildir har. " Barbara um útbúgving og starvsfelagar BankNordik er eitt gott arbeiðspláss við góðum starvsfeløgum. Eg varð væl móttikin og kendi meg beinanveg sum part av einum stórum felagsskapi, ið trívist væl saman við hvørjum øðrum. Eftir lokna lærutíð ber til at søkja fast starv í bankanum og síðani eru góðir møguleikar at úbúgva seg víðari innan bankaverðina. Hetta er eisini ein av orsøkunum til, at eg valdi at søkja sum næmingur í bankanum, tí starvsmøguleikarnir eru breiðir. Úbúgvingin Les meira um, hvussu útbúgvingin er skipað.